open-index/open-wikipedia-markdown huggingface dataset:
Ջեք Հյուսթոն

**Ջեք Ալեքսանդր Հյուսթոն** (, ), կինոյի և հեռուստատեսության բրիտանացի դերասան։ Առավել հայտնի է Ռիչարդ Հերոուի դերով *Ընդհատակյա կայսրություն * հեռուստասերիալում։

## Կենսագրություն
Հյուսթոնը ծնվել է Լոնդոնում՝  լեդի Մարգո Լավինիա Չոլմոնդելիի () և Ուոլթեր Էնթոնի Հյուսթոնի ընտանիքում։ Վեց տարեկանում Ջեքը որոշում է դառնալ դերասան՝ խաղալով գլխավոր դերը Փիթեր Պենի դպրոցական բեմադրության մեջ։ Ավելի ուշ նա ընդունվեց Հարթվուդ Հաուզ հայտնի դրամատիկական ուսումնարան։

### Անձնական կյանք
Նրա մայրը անգլուհի էր, հայրը՝ ամերիկացի։ Հայրական կողմից նրա պապն ու տատը ռեժիսոր Ջոն Հյուսթոնը և Էնրիկան (Սոմա) էին, մայրական կողմից՝ Հյու Չոլմոնդելին, Չոլմոնդելի 6-րդ մարկիզը և Լավինիա Մարգարետն (Լեսլի) էին։ Հյուսթոնը դերասաններ Անժելիկա Հյուսթոնի և Դենի Հյուսթոնի, ինչպես նաև Դևիդ Չոլմոնդելիի, Չոլմոնդելիի 7-րդ մարկիզի զարմիկն է։ Հայրական կողմից Ջեքը դերասան Ուոլթեր Հյուսթոնի ծոռն է։ Շնորհիվ մորական կողմի պապի՝ Ջեքի նախնիների մեջ էին Ռոբերտ Ուոլփոլը՝ Մեծ Բրիտանիայի առաջին վարչապետ, Դեյվիդ Սեսուն ՝Բաղդադի գանձապետը, եւ Մայեր Ամշել Ռոտշիլդը՝ Ռոտշիլդների գերդաստանի՝ միջազգային բանկային դինաստիայի հիմնադիրը։

Հյուսթոնը 2011 թվականին սկսել է հանդիպել ամերիկացի մոդել Շենան Քլիքի հետ։ 2013 թվականի ապրիլի 6-ին ունեցել է աղջիկ՝ Սեյջ Լավինիա Հյուսթոն։

## Ֆիլմագրություն

## Ծանոթագրություններ

## Արտաքին հղումներ
* 
* Ջեք Հյուսթոնի հարցազրույցը *[[Details (magazine)]]* ամսագրին

Կատեգորիա:1982 ծնունդներ
Կատեգորիա:Անձինք այբբենական կարգով
Կատեգորիա:Բրիտանացի դերասաններ
Կատեգորիա:Բրիտանացի հեռուստատեսային դերասաններ
Կատեգորիա:Դեկտեմբերի 7 ծնունդներ
Կատեգորիա:Դերասաններ այբբենական կարգով
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ թատրոնի դերասաններ
Վալերի Չկալովի հուշարձան

**Վալերի Չկալովի հուշարձան** (), Նիժնի Նովգորոդի տեսարժան վայրերից մեկը։ Գտնվում է Նիժնի Նովգորոդի Կրեմլի Սուրբ Գեորգիի աշտարակի մոտ, կառուցվել է խորհրդային օդաչու Վալերի Չկալովի պատվին, որը Հյուսիսային բևեռով անվայրէջք թռիչք է կատարել ԽՍՀՄ-ից ԱՄՆ (Մոսկվա-Հյուսիսային բևեռ-Վանկուվեր)։ Հուշարձանից դեպի Վոլգա գետ սանդուղք է իջնում, որը հայտնի է որպես «Չկալովի աստիճաններ»։

## Պատմություն
Վալերի Չկալովի ժամանակակից հուշարձանի տեղում 17-րդ դարի սկզբին հիմնադրվել է Պրոիսխոժդենսկի կանանց վանական համալիրը, որն այժմ կոչվում է Կրիստովոզդվիժենսկի և ներկայիս վայր է տեղափոխվել 1815 թվականին՝ Լյադովի հրապարակի մոտ։ Վանքի ավերված կառույցները պահպանվել են մինչև 1840 թվականը, երբ Կրեմլի հարակից տարածքներում բոլոր շենքերը քանդվում էին և պատերի շրջակայքում ստեղծվում հանգստի գոտիներ, զբոսայգիներ։

Լեգենդար օդաչուի հուշարձանը բացվել է 1940 թվականի դեկտեմբերի 15-ին, նրա մահվան երկրորդ տարելիցի օրը։ Հուշարձանի հեղինակն է Չկալովի ընկերը՝ Իսահակ Մենդելևիչը, որոնց հետ միասին նրանք այս տեղն ընտրել էին Մաքսիմ Գորկու հուշարձանի համար։ Այս աշխատանքի համար Մենդելևիչը պարգևատրվել է Ստալինյան մրցանակով։ Հուշարձանի ճարտարապետներն են Իվան Տարանովը և Վիկտոր Անդրեևը։

Հուշարձանի պատվանդանի մակերեսին ուրվագծված է Հյուսիսային կիսագնդի քարտեզը հերոսական անձնակազմի չվերթով՝ Չկալով-Բայդուկով-Բելյակով՝ դեպի Հեռավոր Արևելք և Հյուսիսային բևեռից դեպի Ամերիկա։ Պատվանդանը երեսապատված է լաբրադորիտով։
thumb|Վալերի Չկալովի հուշարձան։ 2021
Պատվանդանին գրված են օդաչուի ծննդյան և մահվան ամսաթվերը՝ «Վալերի Չկալովին, մեր ժամանակի մեծ օդաչուին» մակագրությամբ։

## Ծանոթագրություններ

Կատեգորիա:1940 հիմնադրումներ
Կատեգորիա:Նիժնի Նովգորոդի հուշարձաններ
ABS Jets

[աջից|մինի|250x250փքս|ABS Jets ավիաընկերության [Embraer 135 օդանավը Էդինբուրգի օդանավակայանում]]
**ABS Jets,** բաժնետիրական կոմերցիոն ավիաընկերություն, որի կենտրոնակայանը գտնվում է Պրահայում (Չեխիա), շահագործում է բիզնես դասի ռեակտիվ ինքնաթիռներ։ Մասնագիտացած է չարտերային փոխադրումների մեջ,  կազմակերպման վաճառքի, իրականացնում է օդանավերի սպասարկում և վերանորոգում։

## Պատմություն
Ընկերությունը հիմնադրվել է 2004 թվականի հունիսին և սկսել է օպերացիոն գործունեությունը նույն տարվա դեկտեմբերին։ Ի սկզբանե ընկերության կազմը բաղկացած էր երեսուն աշխատակիցներից։

2007 թվականին ABS Jets-ը ձեռք է բերել որպես ծածկ  Պրահայի միջազգային օդանավակայանում, դուրս գալով օդանավերի տեխնիկական սպասարկման և վերանորոգման շուկա, իսկ որոշ ժամանակ անց ստացել է սպասարկման կենտրրոնի կարգավիճակ՝ ինքնաթիռների գործարար ավիացիայի Embraer ավիաշինարարական կորպորացիայում։ Հետագա մի քանի տարիների ընթացքում ընկերությունը ընդլայնել է իր գործունեության ոլորտը, 2009 թվականին դառնալով լիազորված գործակալ՝ ուղևորների սպասարկման համար՝ Պրահայի և Բրատիսլավայի օդանավակայաններում։ 2009 թվականի ABS Jets ավիաընկերության աշխատակիցների թվաքանակը  հասել է 150 մարդու։

ABS Jets-ը հանդիսանում է լիիրավ անդամ՝ Եվրոպական գործարար ավիացայի ասոցիացիայում (ԵԳԱԱ)։

## Նավատորմ
2010թ. Հունվարի տվյալներով՝ ավիաընկերության նավատորմը կազմել են հետևյալ օդանավերը. 
* 5 Embraer Legacy 600
* 1 Cessna Citation Bravo
* 1 Bombardier Learjet 60 XR

## Ծանոթագրություններ

## Արտաքին հղումներ
* Ընկերության պաշտոնական կայքը ABS Jets

Կատեգորիա:Ավիաընկերություններ այբբենական կարգով
Կատեգորիա:Չեխական ավիաընկերություններ
Գրադիշկա (Բոսնիա և Հերցեգովինա)

**Գրադիշկա** (, , ), քաղաք Սերբիայի Հանրապետության հյուսիսարևմտյան մասում (Բոսնիա և Հերցեգովինա)։ Նույնանուն միավորման և ենթամարզի կենտրոնն է Բանյա Լուկա մարզի հյուսիսում։

Գրադիշկան գտնվում է ծովի մակերևույթից 92 մետր բարձրության վրա։ Քաղաքում գտնվում է Սերբիայի Հանրապետության ամենակարևոր սահմանային անցումը։ Համայնքն զբաղեցնում է Լիևչի դաշտը և Պոդկոզարյեն 762 կմ2 տարածքով։

Գրադիշկայի դպրոցում է սովորել Լեպա Ռադիչը՝ հարավսլավացի պարտիզանուհի, Հարավսլավիայի ազգային հերոս։

Այս քաղաքում է ծնվել Վասո Չուբրիլովիչը։

## Բնակչություն
Ինքնավար շրջանի էթնիկական կազմը հետևյալն է.

Քաղաքի բնակչության թվաքանակը 2013 թվականի մարդահամարի տվյալներով կազմել է 16 106 մարդ, համայնքներում՝ 56 727 մարդ։

Ըստ 1991 թվականի մարդահամարի տվյալներով բնակչությունը 16 841 մարդ էր, որոնցից 42.68 % բոսնիացի մուսուլմաններ են, 38.60 %՝ սերբեր, 10.61 %՝ հարավսլավացիներ, 4.63 %՝ խորվաթներ։

## Քույր քաղաքներ
*  Կավալա՝ սկսած 1994 թվականից 
*  Չուպրիա՝ սկսած 1994 թվականից 
*  Նեգոտինո՝ սկսած 2006 թվականից

## Ծանոթագրություններ

## Արտաքին հղումներ
* Општина Градишка  
* Gradiska.com & GrISP 

Կատեգորիա:Բոսնիա և Հերցեգովինայի քաղաքներ
Կատեգորիա:Սերբիայի Հանրապետության քաղաքներ
Մոնիքա Մելանդ

**Մոնիքա Մելանդ** (), նորվեգական Պահպանողական պարտիայի քաղաքական գործիչ, Առևտրի և արդյունաբերության նախարար՝ սկսած 2013 թվականի հոկտեմբերի 16-ից։ Մինչ այդ՝ 2003-2013 թվականներին, եղել է Բերգենի Գլխավոր հանձնակատարը։

## Կենսագրություն
մինի|ձախից|Մոնիքա Մելանդ
Մոնիքա Մելանդը ծնվել է Բերգենում, մեծացել Արենդալում։ Իրավագիտական գիտությունների թեկնածու է Բերգենի համալսարանում (1994) և մինչև քաղաքականություն լիարժեք մուտք գործելը եղել է իրավաբան։

## Քաղաքական կարիերա
1999 թվականին Մելանդը ընտրվեց Բերգենի Քաղաքային խորհրդում և մինչև Գլխավոր հանձնակատար դառնալը մնաց անդամ։ Իր առաջին խորհուրդը () ձևավորեց 2003 թվականի հոկտեմբերի 27-ին։ Մելանդի առաջին կաբինետը քաղաքային խորհրդում ձայների փոքրամասնություն ուներ և կազմված էր Պահպանողական պարտիայից, Քրիստոնյաների պարտիայից և Լիբերալների պարտիայից։ 2007 թվականի տեղական ընտրություններից հետո նա ձևավորեց երկրորդ կաբինետը՝ մեծամասնությունը, որը կազմված էր Քրիստոնյաների պարտիայից և Առաջընթացի պարտիայից։ 2009 թվականի ապրիլի 28-ին վերջինս լքեց կաբինետը տարաձայնությունների պատճառով, որոնք պայմանավորված էին վճարովի զանգի ծառայության շարունակությամբ, որը ֆինանսավորում էր Բերգենի նախագիծը։ Մեկ տարի անց Պարտիան վերադարձավ կաբինետ և շարունակեց քաղաքական համագործակցությունը 2007 թվականի ընտրություններից հետո ստորագրված համաձայնագրի հիման վրա։

2011 թվականի ընտրություններից հետո Մոնիքա Մելանդը ձևավորեց իր երրորդ կաբինետը նույն պարտիաներով, ինչպես նախորդը։

Մելանդը եղել է նաև Նորվեգական Պահպանողական պարտիայի Քաղաքային ճյուղի ղեկավարը, իսկ դրանից առաջ՝ ղեկավարի տեղակալը։

Մելանդը Բերգենի երկրորդ Գլխավոր հանձնակատարն է 2000 թվականին պառլամենտական համակարգի ներդրումից հետո, և միակն է, ով վերընտրվել է։

## Ծանոթագրություններ

## Արտաքին հղումներ
* Bergen kommunes politikerregister 

Կատեգորիա:Արդարադատության կին նախարարներ
Կատեգորիա:Բերգենի համալսարանի շրջանավարտներ
Կատեգորիա:Կանայք Նորվեգիայում
Կատեգորիա:Նորվեգիայի կին քաղաքական գործիչներ
Կատեգորիա:Նորվեգիայի նախարարներ
Կատեգորիա:Նորվեգիայի քաղաքական գործիչներ
Բաֆոմետի կնիք

**Բաֆոմետի կնիք**, Սատանայի եկեղեցու պաշտոնական սիմվոլը։ Իրենից ներկայացնում է շրջված հնգագիծ, որի վրա պատկերված է սատանայական կուռք Բաֆոմետը` «այծի գլխի» տեսքով։ Օղակի մեջ, հնգագծի կողքին, աստղի ամեն ճառագայթին գրված է () «Լևիաթան» բառը։
[մինի|աջից|«Բաֆոմետի կնիքը» «[Սատանայի աստվածաշունչ|Սատանայի աստվածաշնչից»]]

## Պատմություն
մինի|ձախից|Բաֆոմետի նշանը Ստանիսլաս դը Գուայտի՝ «La Clef de la Magie Noire» գրքից
Պատկերը վերցվել է «La Clef de la Magie Noire» Ստանիսլաս դը Գուայտի գրքից (1897 թվական), բնօրինակում ճառագայթների կողքին գրված է եղել՝ «Samael Lilith»։ Այս նշանն այսպիսի անվանմամբ առաջին անգամ հայտնվել է 1969 թվականին, «Սատանայի աստվածաշունչ» գրքում, որտեղ նշանը տեղ էր գտել գրքի շապիկին և սատանայական ծեսերին նվիրված բաժնի առաջին էջին։ Առաջին անգամ հենց այս գրքում սիմվոլն անվանվեց որպես «Բաֆոմետի նշան»։ Նշանի այս տարբերակն օգտգագործվել է Սատանայի եկեղեցու անդամների մեդիալյոնների ստեղծումից հետո և դարձել է նրանց ստանդարտ լոգոն։ Ավելի շքեղ՝ «Բաֆոմետի սիմվոլ» կամ «Բաֆոմետի կնիք» անվանումներն այն ստացել է 1972 թվականին հրատարակված «Սատանայական ծիսակատարություն» գրքում։

1981 թվականին «Սատանայի եկեղեցին» հայտ ներկայացրեց, «Բաֆոմետի սիմվոլը» որպես «Սատանայի եկեղեցու» ապրանքանիշ օգտագործելու համար։ Այս կերպ «Սատանայի եկեղեցին» իրավունք ստացավ սիմվոլի կողքին ազատ տեղադրելու ® նշանը և օգտագործելու սեփական անվանումը, ինչպես նաև արգելվեց օգտագործել սիմվոլին և անվանը նմանատիպ պատկերներ կամ անվանումներ, որոնք կարող են վնասել ապրաքանիշին։

## Տես նաև
* Բաֆոմետ
* Սուրբ Պետրոսի խաչ
* ԼաՎեյան սատանիզմ
* Սատանիզմ

## Ծանոթագրություններ

## Արտաքին հղումներ
* Բաֆոմետի կնիքի առաջացման պատմությունն ու դրա օգտագործումը Սատանայի եկեղեցում

Կատեգորիա:Սատանիզմ
Կատեգորիա:Օկուլտականություն
Կատեգորիա:Կրոնական խորհրդանիշներ
Օգնեն Կուզմիչ

**Օգնեն Կուզմիչ** (, ), սերբ պրոֆեսիոնալ բասկետբոլիստ, խաղում է կենտրոնական դիրքում։ Հանդես է գալիս «Ռեալ Մադրիդ» բասկետբոլային ակումբում։

## Մասնագիտական գործունեություն
Կուզմիչn սկսել է իր մասնագիտական գործունեությունը բոսնիական «Բորաց Բանյա Լուկա» ակումբում, կես տարուց տեղափոխվել է ֆիննական «Կորիխեյտ» ակումբ։ 2010 թվականին նա վերադարձել է Բոսնիա և հանդես եկավ «Չելիկ Զենիցա» ակումբում։

2011 թվականին պայմանագիր է կնքել իսպանական «Ունիկախա Մալագա» ակումբի հետ, սակայն 2011/12 թվականի մրցաշրջանն անցկացրել է «Կլինիկաս Ռինկոն Բենահավիս» թիմում։ Հիմնական կազմում Կուզեմիչը միայն 2 խաղ է խաղացել։ 2012 թվականին «Մալագա» ակումբը վարձակալությամբ տվել է նրան «FIATC Հովենտուտ» ակումբին։

2012 թվականի NBA դրաֆթում Կուզմիչը երկրորդ փուլում ընդհանուր 52 համարով ընտրվել է «Գոլդեն Սթեյթ Ուորրիորզ» ակումբի կողմից։ 2013 թվականի սեպտեմբերի 27-ին պայմանագիր է կնքել ակումբի հետ։ Բասկետբոլի ազգային ասոցիացիայում իր առաջին երկու մրցաշրջաննեըր նա հաճախ անցկացրել է «Սանտա Կրուզ Ուորրիորզ» ֆարմ ակումբում, որը Բասկետբոլի ազգային ասոցիացիայի լիգայից էր։ Խաղալով «Սանտա Կրուզ» ակումբում՝ Կուզմիչը ընդգրկվել է Դ-Լիգայի պաշտպանության երրորդ թիմում, իսկ 2015 թվականի ապրիլի 26-ին թիմի հոտ  նվաճել է չեմպիոնական տիտղոս։

2015 թվականի հուլիսի 27-ին երկու տարով պայմանագիր է կնքել հունական «Պանատինաիկոս» թիմի հետ։ 2016 թվականի ապրիլի 21-ին Կուզմիչը լքել է «Պանատինաիկոս» ակումբը։

2016 թվականի հուլիսի 19-ին Կուզմիչը երեք տարով պայմանագիր է կնքել սերբական «Ցրվենա Զվեզդա» ակումբի հետ։

## Ծանոթագրություններ

## Արտաքին հղումներ
* Օգնեն Կուզմիչը  espn.com կայքում
* Օգնեն Կուզմիչ

Կատեգորիա:Գոլդեն Սթեյթ Ուորիորսի բասկետբոլիստներ
Գիտնականների տուն (Նիժնի Նովգորոդ)

**Գիտնականների տուն** (, լրիվ անվանումը` «Նիժնի Նովգորոդի գիտա-տեղեկատվական կենտրոն» լրացուցիչ մասնագիտական կրթության պետական բյուջետային հիմնարկ), հանդիսանում է գիտա-տեխնիկական համայնքի զարգացման, գործարար կապերի և ժամանցի կենտրոն։

2016 թվականից կոչվում է «Նիժնի Նովգորոդի գիտա-տեղեկատվական կենտրոն» լրացուցիչ մասնագիտական կրթություն ՊՀ։

## Պատմություն
Հոկտեմբերյան փողոցի թիվ 25 շենքը կառուցվել է 19-րդ դարի վերջում՝ արհեստագործական խորհրդի համար։ 1920-ական թվականներին այն անցել է գիտա-տեխնիկական աշխատողներին։ 1937 թվականին որոշում է կայացվել նրա հենքի վրա ստեղծել Գիտնականների տուն։ 1976-2007 թթ. Նիժնի Նովգորոդի գիտնականների տունը ղեկավարել է Ռուսաստանի Դաշնության մշակույթի վաստակավոր գործիչ Տամարա Ֆեդորովնա Սկուդնովան։

1999 թվականին Նիժնի Նովգորոդի շրջանի կրթության և գիտության վարչության կողմից ստեղծվել է Նիժնի Նովգորոդի գիտա-տեղեկատվական կենտրոնը։ Նիժնի Նովգորոդի գիտա-տեղեկատվական կենտրոնի տնօրենը Իրինա Նազարովան է։

## Կառուցվածք
Կենտրոնի երեք հարկերում կա ցուցասրահ, 200 տեղանոց մեծ դահլիճ, 15 տեղանոց սաթե սենյակ, երեք լսարան (10-35 մարդ), համաժողովների սրահ, շնորհանդեսների սրահ և գրադարան։

## Գործունեության ուղղություններ
Կենտրոնը կազմակերպում է հետազոտողների գիտական և տեխնոլոգիական նախագծերի իրականացման և գիտելիքահենք բիզնեսի ձեռնարկման աշխատանքները։ Իրականացվում են գիտաշխատողների և մասնագետների հմտությունները բարելավելու ծրագրեր։

Ռոսպատենտի հետ համագործակցության շրջանակներում աջակցում է մտավոր սեփականության օբյեկտների, գյուտերի, ապրանքանշանների (լոգո, ապրանքանիշ) գրանցմանն ու զարգացմանը, հեղինակային իրավունքի պաշտպանությանը։
120px|մինի

Օգնում է ներդրողներին գտնել բիզնեսի զարգացման նոր ուղղություններ, աջակցում բարձր տեխնոլոգիաների էլեկտրոնային փոխանակմանը, հրատարակում գիտության, տեխնոլոգիայի և նորարարությունների բնագավառի թերթեր։

Մասնակցում է երիտասարդ գիտնականների, երիտասարդական ակումբների և ասոցիացիաների աշխատանքների կազմակերպմանը, իրականացնում է երիտասարդ գիտնականների ամենամյա համաժողովներ, տրամադրում կազմակերպչական աջակցություն ֆինանսական ռեսուրսների հետ առնչվող գիտատեխնիկական և նորարարական ծրագրերի իրականացման համար։

Կազմակերպում է գրադարանի աշխատանքները, իրականացնում շուրջ 40 հազար միավոր գրքերի պահպանում գիտական տարբեր բնագավառներում  (փիլիսոփայություն, ֆիզիկա, մաթեմատիկա և բնական գիտություններ, տնտեսագիտություն, իրավագիտություն, պատմություն, արվեստ, լեզվաբանություն) և հայրենի ու արտասահմանյան հեղինակների գեղարվեստական ստեղծագործությունների պահպանում։

## Ծանոթագրություններ

## Արտաքին հղումներ
* Прогулка по Дому учёных 
* Нижегородский дом ученых. ул. Октябрьская. Красивые фото Нижнего Новгорода

Կատեգորիա:Նիժնի Նովգորոդի գիտություն
Կատեգորիա:Նիժնի Նովգորոդի մարզ
Կատեգորիա:Նիժնի Նովգորոդի մշակույթ
No Excuses

**«No Excuses»**, երգ՝ ձայնագրված ամերիկացի երգչուհի և կոմպոզիտոր Մեգան Թրեյնորի կողմից։ Թողարկվել է 2018 թվականի մարտի 1-ին Epic լեյբլում։ Երգը գրվել է Մեգան Թրեյնորի, Էնդրյու Ուելսի և Ջեյքոբ Քաշեր Հինդլինի կողմից, պրոդյուսերն է Էնդրյու Ուելսը։

## Պատմություն
Երգը գրվել է 2018 թվականի հունվարին՝ յոթ ժամվա ընթացքում։ Մեգան Թրեյնորը հայտնել է երգի վերնագիրը *The Tonight Show Starring Jimmy Fallon* շոուի ժամանակ։ Նույն թվականի փետրվարի 28-ին Մեգան Թրեյնորն իր կայքում հրապարակած նամակում և սոցիալական կայքերում ներկայացրել է երգի վերնագիրը, իսկ հաջորդ օրը հրապարակել է սինգլի շապիկը։ Երգը գրվել է Սի մաժոր տոնայնությամբ 115 հարված րոպեում տեմպով։ Ակորդները միմյանց հաջորդում են F և B միջև, իսկ վոկալը՝ F3-ից մինչև B4։

Երգն արժանացել է դրական արձագանքների ինտերնետ-հրատարակությունների երաժշտական քննադատների կողմից։ Daily Express թերթից Շոն Քիթչեները գրել է, թե «No Excuses» երգը Թեյնորին վերադարձնում է իր *[[:en:Title (Meghan Trainor album)|Title]]* (2015) առաջին ստուդիական ալբոմի «աշխույժ պոպ-կորններին»։ *Entertainment Tonight Canada*-ից Շակիել Մաջուրին նշել է, թե այդ երգը ձգտում է սեքսիզմի, և ավելացրել, թե երգի փանկային և տետրո հիմքը ցուցադրում է երգչուհուն բնորոշ սրամտությունը։ *[[:en:MTV UK & Ireland|MTV News]]* ալիքից Սեմ Փրանսիզը երգը նկարագրել է որպես «ցնցող» ու «անհավատալի» և կոչել այն «ուժեղ աղջկա դոփող հիմն» փայլուն և հիշվող կրկներգով։ Երգն ուշադրության են արժանացրել՝ *[[:en:Bustle (magazine)|Bustle]]*, *[[:en:Jezebel (website)|Jezebel]]*, A Plus։

## Երաժշտական տեսահոլովակ
Երաժշտական տեսահոլովակը նկարահանել է ռեժիսոր Քոլին Թիլլին։ Պրեմիերան կայացել է երգի թողարկման օրը, ինչպես և հայտնել էր Թրեյնորն Ինստագրամում.

«No Excuses» երգի պաշտոնական պարային տեսահոլովակը նկարահանվել է 2018 թվականի մարտի 5-ին Zumba ֆիտնես-թիմի հետ։ Ռեժիսորն է Թիմ Միլգրամը։ Արդյունքում Մեգան Թրեյնորը դարձել է առաջին հայտնի կատարողը, որ նկարահանել է պարային տեսահոլովակ Zumba-ի հետ։

## Կատարումներ
Մեգան Թրեյնորը կենդանի կատարմամբ ներկայացրել է «No Excuses» երգը *[[The Ellen DeGeneres Show]]*-ում 2018 թվականի մարտի 2-ին, ինչպես նաև *[[The Tonight Show Starring Jimmy Fallon]]* շոուում նույն թվականի մարտի 5-ին։

## Հիթ-շքերթներ

### Շաբաթական հիթ-շքերթներ

## Ծանոթագրություններ

## Արտաքին հղումներ
*  (Zumba x Meghan Trainor — Official «No Excuses» Zumba Choreo Video)

Կատեգորիա:2018 երգեր
Կատեգորիա:2018 սինգլներ
Կատեգորիա:Մեգան Թրեյնորի երգեր
Հրդեհ Ձմեռային բալ առևտրա-ժամանցային կենտրոնում

**Հրդեհ «Ձմեռային բալ» առևտրի կենտրոնում** (նաև **Կեմերովոյի հրդեհ**), զոհերի թվաքանակով մասշտաբային աղետ, որը սկսվել է 2018 թվականի մարտի 25-ին Ռուսաստանի Դաշնության Կեմերովո քաղաքում։ Հրդեհի պատճառով Կեմերովոյում հայտարարվել է դաշնային մակարդակի արտակարգ իրավիճակ։ Աղետի հետևանքով, ըստ պետական պաշտոնական տվյալների, մարտի 26-ի կեսօրի դրությամբ զոհվել է 64  մարդ։ Համաձայն հանրության շրջանում շրջանառվող լուրերի՝ զոհերի թվաքանակը անցնում է 300-ը։ Հրդեհը զոհերի թվով դարձել է խոշորագույնը Ռուսաստանի Դաշնությունում 2009 թվականի «Կաղ ձի» գիշերային ակումբի հրդեհից հետո։ Կեմերովոյի շրջանում մարտի 27-ից հայտարարվել է եռօրյա սուգ։

## Շինություն

Առևտրա-ժամանցային համալիրի սեփականատերն է «Կեմերովի հրուշակեղենի կոմբինատ» ԲԲԸ-ն): Երրորդ և չորրորդ հարկերի վարձակալը հանդիսացել է Կեմերովոյի «Ձմեռային բալ» ՍՊԸ-ն։

## Զոհեր և տուժածներ
Հրդեհի հետևանքով, ըստ պետական պաշտոնական տվյալների, մարտի 26-ի կեսօրի դրությամբ զոհվել է 64 մարդ։ Համաձայն հանրության շրջանում շրջանառվող լուրերի՝ զոհերի թվաքանակը անցնում է 300-ը։

## Ծանոթագրություններ

Կատեգորիա:2018 Ռուսաստանում
Կատեգորիա:2018 հրդեհներ
Կատեգորիա:2018 մարտի իրադարձություններ Ասիայում
Խիզախության ուղի

**Խիզախության ուղի, Արիության ճանապարհ** (), պոպուլիստական ուղղվածությամբ լիտվական քաղաքական կուսակցություն, որը հիմադրվել է 2012 թվականին։ 2017 թվականի տվյալներով անդամների թիվը 2499 է։

## Պատմություն
Կուսակցությունը հիմնել են Դրասյուս Կեդիսի (1971—2010) համախոհները, որը սկանդալային ճանաչման էր հասել՝ կապված երկու մարդկանց սպանության մեղադրանքի հետ, որոնք իբր բռնաբարել էին նրա փոքրահասակ դստերը՝ Դեյմանտեին։ Կեդիսը մահացել է անհայտ հանգամանքներում 2010 թվականին։ Լրատվամիջոցները ենթադրում էին, որ սպանվածների հարազատները և ընկերները վրեժ են լուծել նրանից։ Կուսակցության կողմնակիցները և հիմնադիրներն էին Դրասյուսի քույրը, դատավորը, Նյարինգա Վյացկենեն։ Կուսակցության անվանումը համահունչ էր Դրասյուսի անվան հետ, որը լիտվերենից թարգմանվում է «խիզախություն»։

Կուսակցության ծրագիրն իրենից ենթադրում էր Լիտվայում կաշառակերության դեմ պայքար և դատական համակարգի փոփոխություն։ Կուսակցության ղեկավարը Գարլյավա քաղաքի նախկին կրոնական Իոնաս Վարկալան է։ Կուսակցությունը 2012 թվականի ընտրությունների ժամանակ անսպասելիորեն հավաքել է ձայների 8 %-ը և Լիտվայի Սեյմում ստացել է 7 տեղ, սակայն կորցրել է բոլոր տեղերը հաջորդ ընտրության ժամանակ։ Պառլամենտում եղած ժամանակ կուսակցությունը նախաձեռնել է խոշոր պաշտոնյանի հետ կապված հետաքննություններ, որին պատասխան հաճախ մեղադրվել է ռուսամետ և կրեմլյան քարոզչության մեջ։

## Սեյմի անդամ պատգամավորներ (2012–2016)
* Նյարինգա Վյացկենե (ծնված 1971 թվականին), իրավաբան,
* Իոնաս Վարկալա (1951), քահանա,
* Աուրելիա Ստանչիկենե (1966), ճարտարապետ,
* Ալգիրդաս Վացլովաս Պատացկաս (1943), քաղաքական գործիչ,
* Վիտաուտաս Անթանաս Մատուլյավիչյուս (1952), լրագրող,
* պրոֆ. Պովիլաս Գիլիս (1948), տնտեսագետ,
* Վալդաս Վասիլյաուսկաս (1951), լրագրող։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:2012 հիմնադրված կուսակցություններ
Կատեգորիա:Լիտվայի քաղաքականություն
Կալերիա Կիսլովա

**Կալերիա Վենեդիկտովնա Կիսլովա** (, ), խորհրդային և ռուսական հեռուստատեսության ռեժիսոր։ ՌՍՖՍՀ արվեստի վաստակավոր գործիչ (1985), ԽՍՀՄ պետական մրցանակի դափնեկիր (1977)։ 1977-2006 թվականներին եղել է «Время» (հայ․՝ «Ժամանակ») հաղորդման գլխավոր ռեժիսոր։

## Կենսագրություն
Կալերիա Կիսլովան 1926 թվականի ապրիլի 20-ին գյուղատնտեսի ընտանիքում։ Հայրը եղել է «իսկական գնչու»։ Մանկությունն անցկացրել է Սիբիրի Մասլյանինո գյուղում, տարված է եղել ձայնապնակներով գնչուական երգերի ունկնդրմամբ։ Տասնհինգ տարեկան հասակում, իմանալով, որ «Ռոմեն» թատրոնը հյուրախաղերով ելույթ է ունենալու հարևան Նովոսիբիրսկում, մեկնել է այնտեղ, որ տեսնի իր կուռքին՝ դերասանուհի Նադեժդա Կիսելյովային՝ Սև Լյալյային։ Ներկա գտնվելով ներկայացումների՝ կարողացել է ծանոթանալ Լյալյայի հետ և նրա ազդեցությամբ որոշել է իր կյանքը կապել թատրոնի հետ։

Սովորել է Նովոսիբիրսկի «Կարմիր ջահ» («Красный факел») թատրոնի ստուդիայում, ապա Ռուսաստանի թատերական արվեստի համալսարանում։ Բուհն ավարտելուց հետո մի որոշ ժամանակ աշխատել է գավառական թատրոններում։ 1961 թվականին սկսել է աշխատել հեռուստատեսությունում՝ դառնալով ռեժիսորի օգնական Նովոսիբիրսկի ստուդիայում, սակայն նույն թվականին տեղափոխվել է Մոսկվա՝ աշխատանքի անցնելով Կենտրոնական հեռուստատեսության Երիտասարդական խմբագրությունում։ 1974 թվականին սկսել է աշխատել Կենտրոնական հեռուստատեսության ինֆորմացիայի գլխավոր խմբագրությունում (որն զբաղվել է նաև «Время» ծրագրի ստեղծմամբ) և երեք տարի անց նշանակվել խմբագրության գլխավոր խմբագիր։

Մի քանի տասնամյակի ընթացքում Կալերիա Կիսլովան ղեկավարել է երկրի գլխավոր իրադարձությունների նկարահանմամբ (Օլիմպիական խաղեր 1980, առաջին հեռուստակամուրջ Խորհրդային Միության և Միացյալ Նահանգների միջև և այլն), ինչպես նաև նկարահանել նրա նրա ղեկավարներին (ըստ Եկատերինա Անդրեևայի՝ Կիսլովան եղել է միակը, ում Բորիս Ելցինը «թույլ է տվել ուղղել իրեն, փոխել տեղը ճիշտ դնել լույսը»), եղել է խմբագրության միակ աշխատակիցը, ում հասանելի է եղել պետական գաղտնիքը։ 1975 թվականից փաստացիորեն եղել է Լեոնիդ Բրեժնևի անձնական ռեժիսորը, որը Հեյդար Ալիևի խոսքով Կալերիա Կիսլովային կոչել է «մեր Միսս հեռուստատեսություն» («наша Мисс Телевидение»)։

2006 թվականին Կալերիա Կիսլովան հեռացել է գլխավոր ռեժիսորի պաշտոնից և դարձել ռեժիսոր-խորհրդատու, իսկ 2017 թվականի դրությամբ եղել է Ռուսաստանի Առաջին ալիքի» ամենատարեց աշխատակիցներից մեկը։

## Պարգևներ
* «Հայրենիքին մատուցած ծառայությունների համար»II աստիճանի շքանշանի մեդալ (27 նոյեմբերի, 2006) – «*հայրենական հեռուստատեսության զարգացման գործում ունեցած մեծ ներդրման և բազմամյա բեմնավոր աշխատանքի համար*»,
* 2011 թվականի «Телегранд» մրցանակի դափնեկիր։

## Ծանոթագրություններ

## Արտաքին հղումներ
* К. В. Кислова на сайте «Музей телевидения и радио в Интернете» 

Կատեգորիա:«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Խորհրդային հեռուստառեժիսորներ
Կատեգորիա:ՌԽՖՍՀ արվեստի վաստակավոր գործիչներ
Կատեգորիա:Ռուս հեռուստառեժիսորներ
Կատեգորիա:Ռուս ռեժիսորներ
Սերբական Հանրապետության սահմանադրություն

**Սերբիայի Հանրապետության սահմանադրություն**, գլխավոր օրենքը և իրավական ակտը Սերբական Հանրապետության իրավական ակտերի համակարգում։ Սահմանադրությունը կարգավորում է հասարակության մեջ հարաբերությունները, հանրապետական կազմակերպությունը և  հանրապետական իշխանության մարմինների լիազորությունները։

Առաջին Սահմանադրությունն ընդունվել է 1992 թվականի փետրվարի 28-ին։ Այն ժամանակ այն կոչվում էր  Սերբական Հանրապետության Բոսնիայի և Հերցեգովինայի սահմանադրություն։ Սերբիայի Հանրապետության գլխավոր օրենքը ընդունվել է Հարավսլավիայի կազմալուծման տարիներին։ Սահմանադրությունը ընդունման պահից բազմիցս փոխվել է և լրացվել։ Հիմնականում դա կապված էր իր խմբագրության հետ Դեյթոնի խաղաղ համաձայնագրից հետո և Բոսնիայի ու Հերցեգովինայի Սահմանադրական դատարանի որոշումներով։ Նաև Սահմանադրությունը բազմիցս փոխվել է բարձրաստիճան ներկայացուցիչ Բիգ Պեդի Էշդաունի մանդատի ժամանակ։ Հնչեցվեցին և նոր սահմանադրության ընդունման պահանջները։

## Կառուցվածք
Սերբիայի Հանրապետության սահմանադրության կառուցվածքը բաղկացած է 12 գլուխներից և 140 հոդվածներից։
# Հիմնական դրույթ
# Իրավունքները և ազատությունները
# Տնտեսական և սոցիալական համակարգը
# Հանրապետության իրավունքները և պարտականությունները 
# Հանրապետության կազմակերպություն 
# Տարածքային կազմակերպություն
# Հանրապետության պաշտպանության
# Սահմանադրականությունը և օրինականությունը
# Սահմանադրական դատարան
# Դատարաններն ու դատախազությունը
# Սահմանադրության փոփոխություն
# Եզրափակիչ դրույթներ

## Ծանոթագրություններ

## Արտաքին հղումներ
* 

Կատեգորիա:Բոսնիա և Հերցեգովինայի իրավունք
Կատեգորիա:Սերբական Հանրապետություն
Սերբական Հանրապետության նախագահ

**Սերբիական Հանրապետության նախագահ** (, , ), Սերբական Հանրապետության նախագահ։ Նա ներկայացնում է Սերբական Հանրապետությունը, խորհրդարանին առաջարկում է վարչապետների թեկնածուներին, կարող է աշխատանքից հեռացնել կառավարության ղեկավարին, Սահմանադրությանը համապատասխան, որոշում է պաշտպանության, անվտանգության և արտաքին քաղաքականության հարցերը և այլն։

#### Սերբական Հանրապետության  հիմնադրման պահից՝ 1992 թվականից նրա նախագահներ են եղել
* Ռադովան Կարաջիչ (Սերբիայի դեմոկրատական կուսակցություն), 7 апреля 1992 года — 19 июля 1996 года
* Բիլյանա Պլավշիչ (դուրս է եկել ՍԴԿ-ից 1997 թվականի հուլիսին և ձևավորել է ՍԱԽ), 1996 թվականի հուլիսի 19-ին — 1998 թվականի նոյեմբերի 4
* Նիկոլա Պոլաշեն (Սերբական արմատական կուսակցություն), 1998 թվականի նոյեմբերի 4 — 2000 թվականի հունվարի 26
* Միրկո Շարովիչ (Սերբիայի դեմոկրատական կուսակցություն), 2000 թվականի հունվարի 26 — 2002 թվականի  նոյեմբերի 28
* Դրագան Չավիչ (Սերբիայի դեմոկրատական կուսակցություն), 2002 թվականի նոյեմբերի 28 — 2006 թվականի նոյեմբերի 9
* Միլան Ելիչ (Անկախ սոցիալ-դեմոկրատների միություն), 2006 թվականի նոյեմբերի 9 — 2007 թվականի սեպտեմբերի 30
* Իգոր Ռադոյնիչ (Անկախ սոցիալ-դեմոկրատների միություն), 2007 թվականի հոկտեմբերի 1 — 2007 թվականի դեկտեմբերի 9 
* Ռայկո Կուզմանովիչ (Անկախ սոցիալ-դեմոկրատների միություն), 2007 թվականի դեկտեմբերի 9 — 2010 թվականի հոկտեմբերի 3
* Միլորադ Դոդիկ (Անկախ սոցիալ-դեմոկրատների միություն), 2010 թվականի հոկտեմբերի 3-ից

## Տես նաև
* Սերբիայի Հանրապետության քաղաքական համակարգ

## Ծանոթագրություններ

Կատեգորիա:Սերբական Հանրապետության քաղաքականություն
Սերբական Հանրապետության զինանշան

**Սերբական Հանրապետության զինանշան**, ընդունվել է 2008 թվականի հուլիսի 15-ին։ Իրենից ներկայացնում է շրջան՝ պետական դրոշի գույներով, որի վրա կան ոսկե խճճված Ռ և Ս տառերը։ Շրջանակը շրջապատված է կաղնու  ոսկե տերևներից պատրաստված ծաղկեպսակով,  ներքևում կազմված դրոշի գույներով ժապավենով և պսակված է արքայական թագով։ Շուրջը կիրիլիցայով և լատիներենով տրված է Սերբական Հանրապետություն անունը։ Ներքևում պատկերված է Բոսնիայի միջնադարյան Կոտրոմանիչի դինաստիայի  տիրակալների թագավորական թագը

## Հին զինանշան
180px|thumb|left|Սերբական Հանրապետության հին զինանշանը

Սերբական Հանրապետության հին զինանշանը իրենից ներկայացնում է կարմիր ցուցանակ, որի վրա գտնվում է ոսկե թագավորական թագը, դրված արծաթե երկգլխանի արծվի վրա։ Արծվի կտուցը, լեզուն ու ոտքերը ոսկեգույն են, նրա կրծքավանդակին գտնվում է սերբական խաչը։

## Զինանշանի ընդունում
մինի|աջից|Սերբական Հանրապետության հակասահմանադրական ճանաչված մեծ զինանշանը
Բոսնիայի և Հերցեգովինայի սահմանադրական դատարանը Սերբական Հանրապետության հին զինանշանը ճանաչել է հակասահմանադրական, ստեղծելով օրենք Սերբական Հանրապետության կառավարության կողմից 2007 թվականի հունիսի 16-ից գործածել Սերբական  Հանրապետության  զինանշանի փոխարեն Սերբական Հանրապետության խորհրդանշանով պատկերը, որը 2008 թվականին փոխարինվել է նոր զինանշանի պատկերով։

Սերբական Հանրապետության ժողովրդական սկուպշչինան 2008 թվականի հուլիսի 15-ին Սերբական Հանրապետության զինանշանի մասին նոր որոշում է կայացրել, որը հիմնված է միջնադարյան Նեմանիչեյի դինաստիայի զինանշանի վրա։

## Տես նաև
* Սերբիայի զինանշան

## Ծանոթագրություններ

Կատեգորիա:2008 հիմնադրումներ
Կատեգորիա:Սերբական Հանրապետություն
Գրիգոր Խամսեցի

**Գրիգոր Դ Խամսեցի** (), հայ հոգևորական գործիչ, Էջմիածնի նվիրակ, Պոլսի Հայոց պատրիարք (1801-1802)։ Հաջորդել է գահընկեց եղած Հովհաննես Բաբերդցուն, իսկ մեկ տարի անց, Օսմանյան սուլթան Մահմուդ Բ-ի հրամանով պաշտոնանկ է եղել։

## Գործունեությունը
1770-ական թվականներին վարդապետ Գրիգոր Խամսեցին աշխատել է Սիմեոն Երևանցու ժամանակ բացված Ժառանգավորաց վարժարանում, որպես վարդապետ-ուսուցիչ։ Նրան է աշակերտել նշանավոր հոգևորական գործիչ, հետագայում Ամենայն Հայոց կաթողիկոս Ներսես Աշտարակեցին։ 1800 թվականին Գրիգոր Խամսեցին Դավիթ-Դանիելյան վեճի ժամանակ սատարում է Դանիել Ա Սուրմառեցի կաթողիկոսին, որի համար հակառակորդ և կաթողիկոսական գահը գրաված Դավիթ Ե Էնեգեթցին նրան անվանում է՝ «փչնալի» (պճնված)։

Գրիգոր Խամսեցու գործունեության մասին այլ տեղեկություններ չկան։ Նույնիսկ մահվան թվականն ու վայրն է անհայտ։ Համարվում է, որ մահացել է Թիֆլիսում։

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, Հատոր 1, Ցուցակ 1, Էջ 632
* «Ազգապատում», Մաղաքիա Օրմանյան, 3306, 3322
* «Ներսես Ե Աշտարակեցի», Ա. Հատիսյան, «Էջմիածին» ամսագիր, 1970 սեպտեմբեր, էջ 23

Կատեգորիա:Կոստանդնուպոլսի հայոց պատրիարքներ
Կատեգորիա:Հայ կրոնական գործիչներ
Առաջին արբանյակ (հուշարձան)

**«Առաջին արբանյակ»** (, «Արբանյակ» կոթող, ), փողոցային քանդակի հուշարձան Ռուսաստանի Դաշնության մայրաքաղաք Մոսկվայում, որը տեղադրվել է մետրոպոլիտենի «Ռիժսկայա» կայարանի մոտ` քաղաքի Մեշչանսկի շրջանում։ Նվիրված է Երկրի առաջին արհեստական արբանյակը ստեղծողներին։

## Հուշարձանի մասին
1957 թվականի հոկտեմբերի 4-ին խորհրդային գիտնականները տիեզերք ուղարկեցին Երկրի առաջին արհեստական արբանյակը։ Սկսվեց նոր տիեզերական դարաշրջան։ Երկրի արհեստական արբանյակի հաջող մեկնարկը պատմության մեջ մտնել է որպես մարդկության կողմից արտաքին տարածության նվաճման առաջին քայլ։ Այս հուշարձանը նվիրված է այդ իրադարձությանը։

Հուշարձանը տեղադրվել է փողոցում` Մոսկվայի մետրոպոլիտենի «Ռիժսկայա» կայարանի նախասրահի մոտ 1963 թվականին։ Քանդակը պատկերում է ձեռքին առաջին արհեստական արբանյակը վեր պարզած բանվորի։

Հուշարձանը տեղադրված է գորշ ողորկված գրանիտե պատվանդանի վրա։ Հուշարձանի պատվանդանի արևմտյան ճակատին հետևյալ մակագրությունն է. «Երկրի առաջին արհեստական արբանյակը ստեղծողներին։ 1957 թվական»։ Արևելյան ճակատին փորագրված են հեղինակների ստորագրությունները. «Քանդակագործ` Ս. Յ. Կովներ, ճարտարապետ` Վ. Ն. Կարցև։ 1963 թ.։ Վերականգնվել է 1998 թ., ԿԿ «Տորգովի դոմ»»։

Քանդակի հեղինակներն են խորհրդային քանդակագործ Սեմյոն Յակովլևիչ Կովները (1914-1980) և ճարտարապետ Վ. Ն. Կարցև։

Քանդակը ձուլված է բրոնզից։


File:Soviet Union-1965-Stamp-0.12. Cosmonautics Day.jpg|Հուշարձանի պատկերով խորհրդային փոստային նամականիշ, 12 կոպեկ, 1965 թվական


Նույնպիսի հուշարձան կա նաև Դոնի Ռոստովի Էներգետիկների հրապարակում։

## Տե՛ս նաև
* Երկրի արհեստական արբանյակ
* Տիեզերագնացություն

## Ծանոթագրություններ

## Արտաքին հղումներ
* Памятник создателям первого спутника 1957 года 

Կատեգորիա:1958 հիմնադրումներ
Կատեգորիա:1958 քանդակներ
Կատեգորիա:Բրոնզե արձաններ
Կատեգորիա:Քանդակներ այբբենական կարգով
Ջոն Բրեդլի

**Ջոն Բրեդլի Ուեսթ** (, առավել հայտնի է որպես Ջոն Բրենդլի (), ), անգլիացի դերասան, հայտնի է «Գահերի խաղը» սերիալում կատարած Սեմվել Թարլիի դերով։

## Վաղ կյանք և կրթություն
Բրեդլի Ուեսթը ծնվել և մեծացել է որպես կաթոլիկ Հարավային Մանչեստրի Ուիթենշոու թաղամասում և հաճախել է Սբ. Փոլի կաթոլիկական ավագ դպրոցը։ Բրեդլի Ուեսթն ունի ավագ քույր, որն իրենից մեծ է 13 տարով։

2005 թվականին նա սկսել է հաճախել Լորետո քոլեջ Մանչեսթերի Հալմի շրջանում, որտեղ սովորել է Դրամայի և թատրոնի դասընթացներում։ 2007 թվականին ավարտել է Լորետո քոլեջը։ Նա ստացել է դերասանական արվեստի բակալավրի աստիճան Մանչեստերի թատերական դպրոցում, որն ավարտել է 2010 թվականին։

## Կարիերա
Բրեդլի Ուեսթի ամենամեծ հաջողությունը եղել է 2011 թվականին HBO ալիքի «Գահերի խաղը» ֆանտաստիկ հեռուստասերիալում, որտեղ խաղացել է Սեմվել Թարլիի դերը. դրանք եղել են նրա առաջին լսումները Դրամայի դպոցն ավարտելուց 3 ամիս անց։ Նրա կերպարը եղել է Քիթ Հարինգտոնի մարմնավորած Ջոն Սնոուի ընկերը և մասնակցել է կոմիկական տեսարաններին հատկապես առաջին եթերաշրջանում։ Սերիալը երկարացվել է և Բրեդլի Ուեսթի կերպարը զգալիորեն զարգացել է։

Ոմն մեկնաբան նրան անվանել է «հրաշալի կատակերգակ և թուլամորթ ին Ջոնի խիստ յանի մոտ»։ Ջորջ Ռեյմոնդ Ռիչարդ Մարտինն ասել է, թե Ուեսթի հերոսն այն կերպարն է, որին ինքը կմարմնավորեր, եթե մասնակցեր շոուին։

2011 թվականին Բրեդլի Ուեսթը նկարահանվել է Canal + ալիքի «Բորջիա» դրամայում՝ կատարելով Հռոմի պապ Լևոն X-ի՝ Ջովաննի դի Լորենցո դե Մեդիչիի դերում։

2012 թվականին Բրեդլի Ուեսթը մարմնավորել է Թիր Սևարդին BBC ալիքի «Մերլին» սերիալի 5-րդ սերիայի «Վրեժի դաս» () դրվագում։

2012 թվականին Բրեդլի Ուեսթը խաղացել է Channel 4 ալիքի «Անամոթները» սերիալում՝ կատարելով Ուեսլիի՝ Ֆրանկ Գալագերի պետի դերը 10-րդ սերիայի 2 էպիզոդներում։

2015 թվականին Բրենդլի Ուեսթը կատարել է Միլոշ Հրմայի դերը BBC Radio Salford ռադիոյի թողարկած «Մոտիկից ուսումնասիրված գնացքներ» պիեսում։

2017 թվականին Բրեդլի Ուեսթը նկարահանվել է «Հաճախորդ Զրո» ֆիլմում, որում նկարահանվել են Նատալի Դորմերը և Սթենլի Տուչչին։

## Անձնական կյանք
Բրեդլի Ուեսթը երկրպագում է «Մանչեսթեր Յունայթեդ» ակումբին և կարողանում է նվագել թմբուկ։

## Ֆիլմագրություն
### Կինո

### Հեռուստասերիալներ

## Ծանոթագրություններ

## Արտաքին հղումներ
* 

Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի դերասաններ
Կատեգորիա:Անգլիացի կինոդերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի հեռուստատեսային դերասաններ
Կատեգորիա:Հեռուստատեսային դերասաններ
Ֆուտբոլի Նիդերլանդների Սուպերգավաթ 2010

**Ֆուտբոլի Նիդերլանդների Սուպերգավաթ 2010** (), Նիդերլանդների սուպերգավաթի 21-րդ խաղարկումը, որն անցկացվել է 2010 թվականի հուլիսի 31-ին Ամստերդամի Ամստերդամ Արենա մարզադաշտում, որտեղ միմյանց դեմ մրցում էին առաջնության 2009/10 մրցաշրջանի հաղթող Տվենտեն և գավաթակիր Այաքսը։ Արդյունքում հաղթել է «Տվենտեն»  1։0 հաշվով։

## Խաղ

## Ծանոթագրություններ

## Արտաքին հղումներ
* Հաշվետվություն soccerway.com կայքում

Կատեգորիա:2010 ֆուտբոլում
Կատեգորիա:Ֆուտբոլը Նիդերլանդներում
Ալեքսեյ Աբրիկոսովի կիսանդրի

**Ալեքսեյ Աբրիկոսովի կիսանդրի** (), ռուս ականավոր բժիշկ-պաթոլոգոանատոմ Ալեքսեյ Իվանովիչ Աբրիկոսովի կիսանդրին, որը 1960 թվականին տեղադրվել է Ռուսաստանի Դաշնության մայրաքաղաք Մոսկվայում, Աբրիկոսովի նրբանցքում։ Հուշարձանի հեղինակներն են քանդակագործ Ալեքսեյ Պոստոլը և ճարտարապետ Գեորգի Լեբեդևը։

## Նկարագրություն
Կիսանդրին պատրաստված է բրոնզից և տեղադրված է մուգ գրանիտից պատրաստված ողորկված պատվանդանի վրա, որին փակցված բրոնզե ցուցանակին գրված է. «Ալեքսեյ Իվանովիչ Աբրիկոսով 1875-1955։ Ակադեմիկոս, Սոցիալիստական աշխատանքի հերոս, խորհրդային ախտաբանական անատոմիայի հիմնադիր, մանկավարժ, ուսանողների և բժիշկների բազմաթիվ սերունդների դաստիարակ»։

Ակադեմիկոսը պատկերված է մինչև կուրծքը` Սոցիալիստական աշխատանքի հերոսի մեդալով։

Հուշարձանը բացվել է 1960 թվականի դեկտեմբերի 23-ին` Առաջին մոսկովյան բժշկական ինստիտուտի ախտաբանական անատոմիայի ամբիոնի շենքի առջև։

Ալեքսեյ Իվանովիչ Աբրիկոսովը (1875-1955) եղել է բժիշկ-պաթոլոգոանատոմ, ԽՍՀՄ ԳԱ և ԽՍՀՄ ԲԳԱ ակադեմիկոս, լայնորեն հայտնի է նրանով, որ արել է Վլադիմիր Լենինի մարմնի առաջին զմռսումը և կազմել է նրա մահվան մասին եզրակացությունը։ Առաջին բժշկական ինստիտուտում նա աշխատել է ավելի քան 35 տարի։

## Ծանոթագրություններ

## Գրականություն
* 

Կատեգորիա:1960 հիմնադրումներ
Կատեգորիա:Հուշարձաններ այբբենական կարգով
Կատեգորիա:Մոսկվայի հուշարձաններ
Վարդան Դալլաքյան

**Վարդան Տիգրանի Դալլաքյան** (), հայ ազատամարտիկ, ԵՊՀ պատմության ֆակուլտետի ուսանող։

## Կենսագրություն և մարտական ուղին
Վարդան Դալլաքյանը ծնվել է 1969 թվականի մարտի 25-ին Նաիրիի շրջանի Նոր Հաճն քաղաքատիպ ավանում։ Միջնակարգ կրթությունը ստացել է տեղի դպրոցում։

1987 թվականի մայիսի 15-ին զորակոչվել է խորհրդային բանակ։ Ծառայությունն անցկացրել է Աֆղանստանում տեղակայված խորհրդային բանակի ստորաբաժանումներում։ 1989 թվականին զորացրվել է և պարգևատրվել ԽՍՀՄ Գերագույն խորհրդի պատվոգրով ու կրծքանշաններով։ Աֆղանստանի նախագահի 1988 թվականի մայիսի 15-ի հրամանագրի համաձայն Վարդան Դալլաքյանը պարգևատրվել է «Воину-интер­на­цио­налисту от благодарного афган­ского народа» (Մարտիկ-ինտերնացիոնալիստին երախտապարտ աֆղան ժողովրդից) մեդալով։

1989 թվականին աշխատանքի է ընդունվել Նոր Հաճնի «Սապֆիր» գործարանում։ Միաժամանակ ակտիվ մասնակցություն է ունեցել Արցախի ազատագրական պայքարին։

1990 թվականին ընդունվել է Երևանի պետական համալսարանի պատմության ֆակուլտետ։

1990 թվականի հոկտեմբեր-դեկտեմբեր ամիսներին մասնակցել է Բերդաձորի ինքնապաշտպանությանը, մասնավորապես Բերդաձորի ամենավտանգավոր կետի` Ծաղկաձոր գյուղի պաշտպանությանը։

Վարդան Դալլաքյանը զոհվել է 1994 թվականի հունվարի 31-ին Արցախի Հանրապետության Շահումյանի շրջանի ազատագրման գործողությունների իրականացման ժամանակ` Ղամշլու (Եղեգնուտ) գյուղի մատույցներում։ Նրա աճյունն ամփոփվել է Նոր Հաճնի գերեզմանատանը։

## Պարգևներ
* 1989 թվականին պարգևատրվել ԽՍՀՄ Գերագույն խորհրդի պատվոգրով ու կրծքանշաններով.
* Աֆղանստանի նախագահի 1988 թվականի մայիսի 15-ի հրամանագրի համաձայն պարգևատրվել է «Воину-интер­на­цио­налисту от благодарного афган­ского народа» (Մարտիկ-ինտերնացիոնալիստին երախտապարտ աֆղան ժողովրդից) մեդալով.
* ՀՀ պաշտպանության նախարարի 1996 թվականի դեկտեմբերի 20-ի թիվ 586 հրամանով հետմահու պարգևատրվել է «1992–1994 թթ. մարտական գործողությունների մասնակից»՚ կրծքանշանով.
* ՀՀ նախագահի 1999 թվականի սեպտեմբերի 20-ի հրամանագրով ՀՀ անկախության հռչակման 8-րդ տարեդարձի առթիվ Նոր Հաճնի երկրապահ ջոկատի ազատամարտիկ Վարդան Դալլաքյանը հետմահու պարգևատրվել է «Արիության» մեդալով.
## Հիշատակ
2009 թվականի մարտին ԵՊՀ աստվածաբանության ֆակուլտետի լսարաններից մեկն անվանակոչվել է Վարդան Դալլաքյանի անունով։

## Աղբյուրներ
* Դալլաքյան Վարդան Տիգրանի, Պատմության ֆակուլտետ, ուսանող (զոհված) 

Կատեգորիա:Հայ ազատամարտիկներ
Կատեգորիա:Արցախյան պատերազմի մասնակիցներ հայկական կողմից
Կատեգորիա:Նոր Հաճն քաղաքում ծնվածներ
Վարդենիկ Ներքին (Չմշկածագի գավառ)

**Վարդենիկ Ներքին**, գյուղ Արևմտյան Հայաստանում, Խարբերդի վիլայեթի Չմշկածագի գավառակում։ Գտնվում էր Չմշկածագ գյուղաքաղաքից 15 կմ հյուսիս-արևելք, Եփրատ գետի ձախ կողմում։

Մինչև 1930 թվականը գյուղը կոչվում էր Վարդենիկ Վարի։

## Պատմություն
Բնակչությունը կոտորվել կամ բռնությամբ տեղահանվել է 1895 թվականի ջարդերի և 1915 թվականի Մեծ եղեռնի ժամանակ։

## Բնակչություն
XX դարի սկզբին ուներ 30 տուն՝ 150 հայ բնակչով։

## Պատմամշակութային կառույցներ
Գյուղն ուներ 2 ավերված եկեղեցիներ։

## Տես նաև
* Խարբերդի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Գուստավ Ֆրիդրիխ ֆոն Հեչ

**Գուստավ Ֆրիդրիխ ֆոն Հեչ** (գերմ. Gustav Friedrich von Hetsch ), դանիացի ճարտարապետ և նկարիչ, ծագումով գերմանացի է։

Ֆիլիպ Ֆրիդրիխ ֆոն Հեչի որդին։

## Կենսագրություն
Կրթությունը ստացել է Թյուբենգի համալսարանում և Փարիզի գեղարվեստի դպրոցում։

Երիտասարդ տարիներին աշխատել է ճարտարապետ Շառլ Պերսիեյի հետ, ով երիտասարդին պատրաստել է ինքնուրույն աշխատանքի համար։ Հետագայում նա դարձավ Ժան Բատիստ Ռոնդելեի աշակերտը, որի ղեկավարությամբ նա աշխատել է Փարիզի Պանթեոնի վերականգնման վրա։

1812 թվականին նա վերադարձել է հայրենիք, բայց շուտով մեկնել է Իտալիա, որտեղ նա շարունակել է բարելավել իր հմտությունները և հանդիպել դանիացի ճարտարապետ Պեդեր Մուլինգին, ով 1815 թվականին համոզեց Հեչին տեղափոխվել Կոպենհագեն, որտեղ նա դասավանդել էր Դանիական թագավորական  գեղարվեստի ակադեմիայում։

1815 թվականից Հեչինի առաջին խոշոր նախագծերից մեկը Կրիստիանոս Պորտայի ներքին գործն էր, որը ստեղծվել էր Կրիստիան Ֆրեդերիկ Հանսենի կողմից։ Ժամանակի ընթացքում նրա կլասիցիզմը ձեռք է բերել  ուշ կլասիցիզմի հատկանիշներ, որը հաճախ վերածվում է նրա մոտ պատմական ոճերի։ Դրա օրինակն է՝ Սուրբ Անսգարան իր աղյուսի ձևով (1841), Մեծ ժողովարանը (1833) Կոպենհագենում,  Կոպենհագենի համալսարանի մի քանի նոր շինություններ կամ ոչ գոթական ոճով կառուցված կալվածատները։

Միաժամանակ Գեղարվեստի ակադեմիայի դասավանդման ժամանակ նա մի շարք այլ պաշտոններ է զբաղեցրել, մասնավորապես, եղել է դանիական արհեստանոցային ճենապակու արտադրության գեղարվեստական ղեկավարը (1828-1857)։

1851 թվականին նա մասնակցեց Լոնդոնում կայանալիք համաշխարհային ցուցահանդեսի կառավարական պատվիրակությանը, իսկ չորս տարի անց Փարիզում անցկացվող համաշխարհային ցուցահանդեսին։

Դանեբրոգի շքանշանակիր։

## Հրատարակված աշխատանքներ
* Anleitung zum Studium der Perspective und deren Anwendung. Tauchnitz, Leipzig 1894
* Fortenigner for Haandvaerkere (Vorlegeblätter für Handwerker). Gyldendal, Kopenhagen 1839/42 * Religion der Karthager. Mit 4 Kupfertafeln und einer architektonischen Erklärung. Schubothe, Kopenhagen 1824

## Հիշողություն
1902 թվականին Կոպենհագենում ճարտարապետի պատվին բացվեց հուշարձան։

## Պատկերասրահ

Պատկեր:Synagogen Krystalgade 1899.png|Մեծն Սինագոգը Կոպենհագենում, 1899 թվական
Պատկեր:SanktAnsgar01.jpg|Սուրբ Անսգարի եկեղեցին Կոպենհագենում, 2007 թվական։
Պատկեր:GjorslevSlotDK.jpg|Gjorslev Castle-ի ամրոցը


## Ծանոթագրություններ

## Արտաքին հղումներ
* Ով ով է դանիական ճարտարապետության պատմության մեջ 

Կատեգորիա:Գերմանացի ճարտարապետներ
Կատեգորիա:Դանիացի ճարտարապետներ
Կատեգորիա:Թյուբինհեմի համալսարանի շրջանավարտներ
Կատեգորիա:Դանիացի նկարիչներ
Կատեգորիա:Դանիացի դիզայներներ
Կատեգորիա:Դաննեբերգի ասպետական շքանշանակիրներ
Կատեգորիա:Շվեդիայի գեղարվեստի թագավորական ակադեմիայի անդամներ
Հունաստանի տնտեսություն

**Հունաստանի տնտեսություն**, Հունաստանի Հանրապետության նյութական և ոչ նյութական բարիքներ արտադրողների, սպառողների միջև կարգավորված փոխհարաբերությունների, որոշումներ ընդունելու և իրագործելու մեխանիզմների ու ինստիտուտների ամբողջություն։ Հունաստանը տնտեսական ներուժով աշխարհի 48-րդ խոշորագույն երկիրն է՝ տարեկան 192,691 միլիարդ դոլար համախառն ներքին արդյունքի ցուցանիշով։ Գնողունակության համարժեքության ցուցանիշով այն 56-րդն է աշխարհում (տարեկան եկամուտը կազմում է 285,067 միլիարդ դոլար)։ 2016 թվականի դրությամբ Հունաստանն իր տնտեսական արժեհամակարգերի ընդհանուր ցուցանիշներով Եվրոպական միության 28 անդամ-պետություններից 16-րդն է։ Հունաստանը տնտեսապես զարգացած երկիր է․ երկրի տնտեսական համակարգում ամենամեծ մասնաբաժինը բաժին է ընկնում ծառայությունների ոլորտին (82,8 %)։ Երկրորդ տեղում է արդյունաբերությունը (12,3 %), իսկ գյուղատնտեսությունը երկրի տնտեսության ամենաթույլ զարգացած ճյուղն է (3,9 %)։ Այս պետության կարևորագույն և ամենաեկամտաբեր ենթաճյուղերն են զբոսաշրջությունն ու նավագնացությունը։ 2013 թվականի տվյալներով Հունաստանը Եվրոպական միության 7-րդ և աշխարհի՝ 16-րդ ամենաշատ այցելուներ ունեցող պետությունն է (18 միլիոն զբոսաշրջիկ)։ Հունական առևտրային նավատորմը խոշորագույնն է աշխարհում․ վերջինիս բաժին է ընկնում համաշխարհային փոխադրումների 15 %-ը։ Հունաստանի և Ասիայի երկրների միջև միջազգային ծովային փոխադրումների աճող պահանջարկը հանգեցնում է նավթարդյունաբերության աննախադեպ վերելքին։

Հունաստանը ԵՄ-ի կարևորագույն գյուղատնտեսական արտադրողն է։ Լինելով Բալկանների խոշորագույն տնտեսական գերտերությունը՝ այն հանդիսանում է որպես տարածաշրջանային կարևոր ներդրող։ Հունաստանը 2013 թվականի դրությամբ Ալբանիայի խոշորագույն, Բուլղարիայի՝ երկրորդ, Ռումինիայի և Սերբիայի՝ երրորդ խոշորագույն օտարերկրյա ներդրողն է, ինչպես նաև Մակեդոնիայի Հանրապետության ամենակարևոր առևտրային գործընկերը։ Հունաստանը բարձր եկամուտ ունեցող երկիր է, որն անդամակցում է Առևտրի համաշխարհային կազմակերպությանը, Տնտեսական համագործակցության և զարգացման կազմակերպությանը, Միջազգային հաշվարկների բանկին և Սևծովյան տնտեսական համագործակցությանը (հիմնադիր-անդամ)։ Հանրապետական Հունաստանը Եվրոպական միությանն անդամակցում է 1981 թվականից ի վեր։ 2001 թվականին Հունաստանն ընդունում է եվրոն որպես ազգային արժույթ, որն իր հերթին փոխարինում է դրախմային։

## Ծանոթագրություններ

Կատեգորիա:Հունաստանի տնտեսություն
I’m the One

«**I’m the One**», ամերիկացի հիփ-հոփ երգիչ DJ Khaled-ի երգը Ջասթին Բիբերի, Quavo-ի Chance the Rapper-ի և Լիլ Ուեյնի մասնակցութամբ։ Ընդգրկվել է DJ Khaled-ի *[[Grateful]]* տասներորդ ստուդիական ալբոմում, որ թողարկվել է 2017 թվականի ապրիլի 28-ին։ Երգը գլխավորել է հիթ-շքերթներ Ավստրալիայում, Միացյալ Նահանգներում (Billboard Hot 100) և Մեծ Բրիտանիայում (UK Singles Chart)։

## Պատմություն
DJ Khaled-ն առաջին անգամ թողարկվելիք սինգլի մասին հայտնել է 2017 թվականի փետրվարին, երբ տեսահոլովակից լուսանկարներ է տեղադրել Ինստագրամի իր էջում։ Ավելի ուշ DJ Khaled-ը հայտնել է սինգլի թողարկման ամսաթիվը, նրա վերնագիրն ու շապիկը (դա տեղի է ունեցել 2017 թվականի ապրիլի 24-ին)։ 
Սինգլը գլխավորել է Ավստրալիայի, Մեծ Բրիտանիայի (UK Singles Chart), Կանադայի և ԱՄՆ-ի հիթ-շքերթներ։

ԱՄՆ-ում սինգլը դեբյուտը կատարել է № 1 հորիզոնականում Billboard Hot 100 հիթ-շքերթում և դարձել DJ Khaled-ի, Chance the Rapper-ի և Quavo-ի առաջին չարթփոփերը (որպես մենակատարներ)։ Ջասթին Բիբերի համար դա եղել է 4-րդ սինգլը, որ գլխավորել է ԱՄՆ-ի հիթ-շքերթը *[[Purpose]]* ալբոմի երեք հիթերից հետո, իսկ Լիլ Ուեյնի համար այն եղել է առաջին չարթփոփերը 2009 թվականից ի վեր և երրորդն ընդհանրապես։ Բրիտանական UK Singles Chart հիթ-շքերթում սինգլը դարձել է առաջին չարթփոփերը DJ Khaled-ի, Quavo-ի, Լիլ Ուեյնի և Chance the Rapper-ի, ինչպես նաև հինգերորդը Ջասթին Բիբերի համար։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Նշումներ

## Ծանոթագրություններ

## Արտաքին հղումներ
* 
* 

Կատեգորիա:2017 երգեր
Կատեգորիա:Billboard Hot 100 գլխավորած սինգլներ
Կատեգորիա:UK Singles Chart գլխավորած սինգլներ
Վարդենիկ Վերին (Չմշկածագի գավառ)

**Վարդենիկ Վերին**, գյուղ Արևմտյան Հայաստանում, Խարբերդի վիլայեթի Չմշկածագի գավառակում։ Գտնվում էր Ակն քաղաքից 5 կմ հարավ-արևելք, Արևմտյան Եփրատ գետի ձախ ափին։

## Պատմություն
Գյուղը հիմնվել է 1730-ական թվականներին և եղել է հայաբնակ։ Հետագայում հայերը թուրքերի կողմից հավատափոխ են եղել։

## Բնակչություն
XX դարի սկզբին ուներ 65 տուն՝ 325 հայ և քուրդ բնակչով։

## Տնտեսություն
Բնակիչները զբաղվել են հողագործությամբ և առևտրով։

## Պատմամշակութային կառույցներ
Գյուղն ուներ Ս. Սարգիս անունով եկեղեցի, որը XX դարի սկզբին ավերված էր, բայց քարերը խնամքով հավաքված էր մի պատի տակ։ Եկեղեցուց ներքև կային հայկական տապանաքարեր։ Արևմտյան Եփրատի վրա ունի Լիճք կոչվող կամուրջ։

## Տես նաև
* Խարբերդի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Խոտհունձ

[right|thumb|250px|«Խոտհունձ»: Նկարիչ՝ [Նիկոլայ Սերգեև]]

**Խոտհունձ,** անասնապահության համար խոտը հնձելու գործընթաց։ Մեկ այլ կիրառմամբ` տեղ (մարգագետին), որը նախատեսված է խոտհունձի համար։

Խոտհունձը սկսվում է տարվա որոշ եղանակներին, ընտրվում է լավ ժամանակը, երբ խոտը հասնում է պահանջվող բարձրության և քաշի։

## Չորացման մեթոդներ
thumb|Տրակտորին կից մեխանիկական հնձիչ մեքենա
Խոտը ձեռքերի կամ մանգաղի միջոցով պետք է միացնել իրար։ Ձեռքի քաղի մեթոդները և նախնական չորացմումը՝ փռված կամ հավաքված վիճակում։

Խոշոր տնտեսություններում խոտհունձի համար օգտագործվում են մեքենայացված մեթոդներ, այդ հատուկ սարքը կցորդիչով մեքենա է։

## Խոտհունձի փուլեր
thumb|Խոտի դեզ
Նախապատրաստական գործընթացը պահեստավորման համար ներառում է՝ խոտի հնձման, չորացման (արևի և քամու ազդեցությամբ) և մամլելու գործընթացները (հարմար դարձնելու և տեղ խնայելու համար)։ Խոտհունձը պետք է արվի առավոտյան ժամերին` 8-ից մինչև 9-ը, որի բարձրությունը պետք է լինի 4-6 սմ։ Կանաչ խոտը պարունակում է զգալի քանակությամբ ջուր։ Չորացման ընթացքը համեմատաբար դանդաղ է ընթանում։ Չոր և հովտային մարգագետինների խոտերը կարող են 5-6 ժամ հետո հավաքել, իսկ  ողողվող մարգագետիններում` 10-12 ժամ հետո։

## Տես նաև
* Դեզ
* Գերանդի
* Բարդոց

## Ծանոթագրություններ

Կատեգորիա:Գյուղատնտեսություն
Օֆսեթ (ռեփեր)

**Կիարի Քենդրել Սիֆուս** (, ), ամերիկացի ռեփեր, ով ավելի հայտնի է **Օֆսեթ** () բեմական անվամբ։ Նա հանդիսանում է Migos հիփ հոփ խմբի անդամ։

## Կարիերա
### Migos

2009 թվականին իր մանկության ընկերներ Քուեյվոյի և Թեյքոֆի հետ ստեղծել է Migos խումբը։ Նրանք համաշխարհային ճանաչման հասան 2016 թվականին «Bad and Boujee» սինգլի շնորհիվ, որը գլխավորել է ամերիկյան Billboard Hot 100 հիթ շքերթը։

### Անհատական կարիերա
Բացի Migos-ի անդամ հանդիսանալուց, Օֆսեթն նաև հանդես է գալիս որպես անհատ արտիստ։ 2017 թվականի հոկտեմբերին ռեփեր 21 Savage-ի և պրոդյուսեր Մետրո Բումինի հետ թողարկել է «Without Warning» համատեղ ալբոմը, որն զբաղեցրել է 4-րդ հորիզոնականը Billboard 200 հիթ շքերթում։ Օֆսեթը նաև զբաղվում է մոդելինգով և նկարահանվել է այնպիսի ապրանքանիշների գովազդներում, որոնցից են՝ Gosha Rubchinskiy, Bryce Barnes, և Lavati:

## Ծանոթագրություններ

## Արտաքին հղումներ
*Պաշտոնական կայք 

Կատեգորիա:1991 ծնունդներ
Կատեգորիա:21-րդ դարի ամերիկացի ռեփերներ
Կատեգորիա:Ամերիկացի ռեփերներ
Կատեգորիա:Բեմական կեղծանուններ
Կատեգորիա:Դեկտեմբերի 14 ծնունդներ
Կատեգորիա:Մամբլ ռեփերներ